**projektas**

**reg. Nr. T-41**

**2.5. darbotvarkės klausimas**

**Pasvalio rajono savivaldybės taryba**

**Sprendimas**

**Dėl leidimo įsigyti tarnybinį lengvąjį automobilį**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ (Lietuvos Respublikos Vyriausybės 2018 m. gruodžio 19 d. nutarimo Nr. 1332 redakcija) (su visais aktualiais pakeitimais) 5.2 punktu, Pasvalio rajono savivaldybės tarybos 2017 m. spalio 25 d. sprendimo Nr. T1-232 „Dėl biudžeto asignavimų normatyvų Savivaldybės biudžetinių įstaigų tarnybiniam transportui nustatymo“ 1 punktu, Pasvalio rajono savivaldybės taryba nusprendžia:

1. Leisti Pasvalio rajono savivaldybei įsigyti tarnybinį lengvąjį automobilį, kurio vertė ne didesnė kaip 26 000 (dvidešimt šeši tūkstančiai) eurų be pridėtinės vertės mokesčio, išperkamosios nuomos būdu.

2. Įgalioti Pasvalio rajono savivaldybės administracijos direktorių Povilą Balčiūną organizuoti viešąjį pirkimą tarnybiniam lengvajam automobiliui įsigyti ir pasirašyti visus su automobilio įsigijimu susijusius dokumentus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2020-03-02 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl leidimo įsigyti tarnybinį lengvąjį automobilį**

2020-03-02

Pasvalys

**1. Problemos esmė.**

Vadovaujantis Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ 5.2.1 punktu, iš savivaldybių biudžetų išlaikomos biudžetinės įstaigos ne brangesnius kaip 17 377 eurai (be pridėtinės vertės mokesčio) lengvuosius automobilius, turinčius ne daugiau kaip 5 sėdimas vietas, ir kitus lengvuosius automobilius, ne brangesnius kaip 26 065 eurai (be pridėtinės vertės mokesčio), gali įsigyti, nuomotis arba nuomotis pagal veiklos nuomos sutartį tik savininko teises ir pareigas įgyvendinančios institucijos leidžiamos, o brangesnius kaip 17 377 eurai (be pridėtinės vertės mokesčio) lengvuosius automobilius, turinčius ne daugiau kaip 5 sėdimas vietas, ir kitus lengvuosius automobilius, brangesnius kaip 26 065 eurai (be pridėtinės vertės mokesčio), – tik savivaldybės tarybos leidžiamos.

Šis tarnybinis lengvasis automobilis būtų skirtas Savivaldybės administracijai vietoje fiziškai ir morališkai nusidėvėjusio ir nurašyto automobilio „Audi 100“ (valst. Nr. CPL 555, pagaminimo metai – 1991), kuris artimiausiu metu bus parduodamas viešajame aukcione. Taip pat fiziškai nusidėvėjęs ir lengvasis automobilis „Škoda Superb“ (valst. Nr. AHH 786, pagaminimo metai – 2004), kuris pravažiavęs 600 000 km.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Lengvasis automobilis bus įsigytas viešojo pirkimo būdu pagal išperkamosios nuomos sutartį.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė